
KRAPINSKO ZAGORSKA ŽUPANIJA 

            GRAD  PREGRADA

             GRADONAČELNIK
KLASA: 400-01/26-01/07

                                                                                                      GRADSKOM VIJEĆU
                                                                                                 GRADA PREGRADE

Predmet: Prijedlog Polugodišnjeg izvještaja o izvršenju Proračuna Grada Pregrade za razdoblje od 01.01. do 30.06.2026. godinu

Zakonom o proračunu (NN broj 144/21) i Pravilnikom o polugodišnjem i godišnjem izvještavanju o izvršenju proračuna (NN broj 85/23), propisana je obveza sastavljanja i podnošenja Polugodišnjeg izvještaja o izvršenju proračuna tekuće proračunske godine na donošenje predstavničkom tijelu jedinice lokalne i područne (regionalne) samouprave. Upravni odjel za financije izrađuje i dostavlja gradonačelniku polugodišnji izvještaj o izvršenju proračuna najkasnije do 15. rujna, a gradonačelnik ga podnosi predstavničkom tijelu na donošenje najkasnije do 30. rujna tekuće proračunske godine. 
Sadržaj polugodišnjeg izvještaja o izvršenju proračuna propisan je Zakonom o proračunu i člankom 4. Pravilnika o polugodišnjem i godišnjem izvještaju o izvršenju proračuna. Sukladno navedenom utvrđeno je da polugodišnji izvještaj o izvršenju proračuna sadrži opći dio, posebni dio, obrazloženje i posebne izvještaje.

Opći dio sadrži sažetak Računa prihoda i rashoda i Računa financiranja, račun prihoda i rashoda i račun financiranja.

Posebni izvještaji su:
· izvještaj o zaduživanju na domaćem i stranom tržištu novca i kapitala,
· izvještaj o korištenju proračunske zalihe, 

· izvještaj o danim jamstvima i plaćanjima po protestiranim  jamstvima,
Obrazloženje općeg dijela (članak 17. do 22. Pravilnika):
Člankom 17. Pravilnika propisano je obrazloženje samo općeg dijela polugodišnjeg izvještaja o izvršenju proračuna dok se uz godišnji obračun obrazlaže i opći i posebni dio.

Proračun Grada Pregrade za 2025. godinu donijelo je Gradsko vijeće na sjednici održanoj 17.12.2025. godine, I. Izmjene i dopune proračuna Grada Pregrade donesene su na sjednici održanoj 11.03.2026. Polugodišnji izvještaj za razdoblje od 01.01.- 30.06.2026. godinu obuhvaća izvršenje proračuna Grada, Dječjeg vrtića Naša radost, Gradske knjižnice, Pučkog otvorenog učilišta i Muzeja grada Pregrade (proračunski korisnici) pa je ujedno i konsolidirani.
U razdoblju od 01.01. do 30.06.2026. godine ostvareni su ukupni prihodi i primici Proračuna Grada Pregrade u iznosu 4.064.432,11 eura (39,31% u odnosu na plan), ukupni rashodi i izdaci izvršeni su u iznosu 4.391.251,80 eura (44,74% u odnosu na plan). Manjak prihoda iznosi 326.819,69 eura, preneseni manjak iz prethodne godine iznosi 501.098,41 eura, tako da preneseni manjak u iduće razdoblje iznosi 827.918,10 eura. 
Manjak prihoda na dan 30.6.2026. godine iznosi 326.819,69 eura. Preneseni manjak iz protekle godine iznosi 501.098,41 eura, tako da se u naredno razdoblje prenosi manjak od 827.918,10 eura.

Navedeni manjak sastoji se od :

Manjak prihoda proračuna Grada u iznosu 890.715,82 eura,

Viška prihoda Dječjeg vrtića „Naša radost“ u iznosu 78.268,38 eura,

Manjka prihoda Gradske knjižnice u iznosu 3.729,95 eura,

Manjka prihoda Muzeja grada Pregrade u iznosu 1.401,80 eura,

Manjka prihoda Pučkog otvorenog učilišta grada Pregrade u iznosu 10.338,91 eura.

Manjak ostvaren na dan 30.06.2026. godine najvećim dijelom rezultat je vremenskog nesrazmjera između realizacije rashoda i primitka sredstava pomoći po projektu Izgradnja biološkog bazena. Završni zahtjev za nadoknadu sredstava podnesen je 24.06.2026. na iznos od 781.943,41 eura, do tog dana morali su biti podmireni svi troškovi po projektnim aktivnostima. Na dan 30.06.2026. sredstva po navedenom zahtjevu nisu doznačena i njihov primitak se očekuje u narednom razdoblju. Slijedom navedenog, iskazani manjak predstavlja prvenstveno privremeni učinak vremenske razlike između izvršenja rashoda i povrata sredstava, a ne stvarni odnosno trajni nedostatak sredstava.

Sukladno modificiranom računovodstvenom načelu, rashodi se evidentiraju u trenutku njihova nastanka, dok se prihodi priznaju u trenutku naplate. Slijedom navedenog, rashodi vezani uz provedbu projekta teretili su Proračun razdoblju od 01.01. do 30.06.2026., dok će se pripadajući prihodi od EU sufinanciranja evidentirati po zaprimanju sredstava u narednom razdoblju. Završni zahtjev za nadoknadu sredstava za projekt Izgradnje biološkog bazena podnesen je 24.06.2026. na iznos od 781.943,41 eura, do tog dana morali su biti podmireni svi troškovi po projektnim aktivnostima.

Kod proračunskih korisnika iskazani viškovi odnosno manjak rezultat su dinamike ostvarivanja prihoda i izvršenja rashoda te primjene modificiranog novčanog računovodstvenog načela, slijedom kojeg se rashodi evidentiraju u trenutku nastanka, dok se prihodi priznaju po naplati odnosno prijenosu sredstava.

PRIHODI I PRIMICI
U okviru ukupno ostvarenih prihoda u iznosu od 4.064.432,11 eura, prihodi poslovanja iznose 3.364.432,11 eura, prihodi od prodaje nefinancijske imovine nije bilo u tekućem razdoblju.
Porezni prihodi                   
Porezni prihodi ostvareni su u iznosu  1.583.199,75eura (41.67 % u odnosu na plan), od čega je najznačajniji porez na dohodak u iznosu 1.518.764,46 eura.
Pomoći unutar općeg proračuna

Ukupne pomoći iz državnog i županijskog proračuna ostvarene su u ukupnoj visini 1.474.900,47 eura (47,16 % u odnosu na plan):
	GRAD PREGRADA

	R.br. 
	Naziv
	 Iznos 

	1
	Ministarstvo turizma i sporta - Izgradnja Biološkog bazena u Pregradi
	1.124.370,79 € 

	2
	Krapinsko - zagorska županija - mjera zaštite rodne kuće Janka Leskovara
	28.459,78 € 

	3
	Državni proračun - FISKALNO IZRAVNANJE JLP(R)S za 2025. godinu
	212.094,90 € 

	4
	Državni proračun - fiskalnu održivost dječjih vrtića za 2025. godinu
	      77.070,00 € 

	5
	Krapinsko – zagorska županija – javne potrebe u kulturi za 2026. godinu 
	1.500,00

	UKUPNO 
	1.443.495,47 €  
	

	GRADSKA KNJIŽNICA

	1
	Ministarstvo kulture i medija 
	13.505,00 € 

	2
	Krapinsko-zagorska županija - nabava knjižne građe
	800,00 € 

	UKUPNO
	           14.305,00 € 

	MUZEJ GRADA PREGRADE ZLATKO DRAGUTIN TUDJINA

	1
	Krapinsko-zagorska županija 
	7.700,00 €  

	2
	Projekt CIRC 
	7.460,00 €  

	UKUPNO
	14.460,00 € 

	PUČKO OTVORENO UČILIŠTE

	1
	Krapinsko-zagorska županija – Program urbane kulture za 2026. godinu
	              2.500,00 € 

	UKUPNO
	              2.500,00 € 

	DJEČJI VRTIĆ NAŠA RADOST

	 1
	Krapinsko-zagorska županija, predškola
	1.140,00 € 

	UKUPNO 
	140,00 €

	SVEUKUPNO POMOĆI
	1.474.900,47 € 


Prihodi od imovine

Prihodi od imovine ostvareni su u ukupnom iznosu od 58.501,96 eura sa 35,32% u odnosu na plan, od čega je najznačajniji prihod od zakupa zemljišta - kamenoloma Niskogradnji d.o.o. Pregrada, ostali dio prihoda vežu se na zakup i iznajmljivanje imovine Grada. 
Prihodi od administrativnih pristojbi i po posebnim propisima i naknada
Prihodi od administrativnih pristojbi i po posebnim propisima ostvareni su u ukupnoj visini 244.063,39 eura, odnosno 35,71%  u odnosu na plan. Značajniji prihod je sufinanciranje roditelja za boravak djece u vrtiću koji u okviru ostalih nespomenutih prihoda koji iznosi 188.665,75 eura, prihodi od komunalnog doprinosa u iznosu od 11.255,40 eura, te  komunalna naknada koja je naplaćena u iznosu 38.113,73 eura.
Prihodi od prodaje robe, pruženih usluga i prihodi od donacija
Prihodi od prodaje robe, pruženih usluga i prihodi od donacija ostvareni su u ukupnoj visini 2.784,00 eura, odnosno 12,40 % u odnosu na plan.
Primici od zaduživanja
Ukupni primici iznose 700.000,00 EUR, a odnose se na kreditna zaduženja za Modernizaciju nerazvrstanih cesta u iznosu od 500.000,00 eura i za projekt izgradnje pomoćnog igrališta pri NK Pregrada u iznosu od 200.000,00 eura. Oba navedena kredita realizirana su kod Privredne banke Zagreb d.d..


RASHODI I IZDACI
Ukupni rashodi i izdaci u razdoblju od 01.01. do 30.06.2026. godine izvršeni su u iznosu od 4.391.251,80 eura, odnosno 44.74 %  u odnosu na plan. Od toga rashodi poslovanja iznose 2.346.971,57 eura (43,94 %), rashodi za nabavu nefinancijske imovine iznose 1.885.113,55 eura (49,31%) u odnosu na plan.
Rashodi poslovanja
Rashodi poslovanja ukupno iznose 2.346.971,57 eura, a sadrže rashode za zaposlene, materijalne rashode, financijske rashode, subvencije, dane pomoći , naknade građanima i kućanstvima i ostale rashode.

Rashodi za zaposlene u iznosu od 982.904,39 eura odnose se na zaposlene u Gradu, Dječjem vrtiću, Gradskoj knjižnici, Pučkom otvorenom učilištu. Muzej Grada Pregrade nema zaposlenih, pa nema iskazanih troškova za plaće.
Materijalni rashodi u visini 990.841,01 eura također obuhvaćaju Grad i korisnike proračuna. Najznačajnije stavke su materijal i energija  u visini 139.787,71 eura – plin i električna energija za javnu rasvjetu i zgrade u vlasništvu Grada,  te rashodi za usluge u visini 755.243,20 eura koji se najviše odnose na troškove tekućeg i investicijskog održavanja  cesta i  zgrada, te komunalne usluge. 

Financijski rashodi u ukupnom iznosu od 60.301,11 eura odnose se na izdatke platnog prometa i naknade za bankarske usluge, kao i na troškove kamata po kreditima i korištenje dopuštenog prekoračenja po računu.
Subvencije u visini 5.178,92 eura se odnose na sufinanciranje kamata na kredite poduzetnicima i subvencije poljoprivrednicima.
Pomoći dane u inozemstvo i unutar općeg proračuna iznosile su ukupno 44.659,85 eura, a odnose se na sufinanciranje čuvanja djece s područja Grada, pomoći temeljem prijenosa EU sredstava vezanih uz aktivnosti projekta Erasmus Muzeja grada Pregrade, te iznos od 6.000,00 EUR prema sporazumu za sufinanciranje troškova sigurne kuće Novi početak.
Naknade građanima i kućanstvima na temelju osiguranja i druge naknade u visini 60.727,55 eura odnose se na isplate za novorođenu djecu, isplate pomoći za onkološke bolesnike, stipendije i financijske pomoći učenicima, te troškove socijalne pomoći.
Rashodi za donacije, kazne, naknade šteta i kapitalne pomoći iznose 202.358,74 eura, navedeni rashodi odnose se na donaciju Sportskoj zajednici u iznosu od 60.000,00 eura, sufinanciranje Javne vatrogasne postrojbe u iznosu od 6.920,01 eura, sufinanciranje djelatnosti Turističke zajednice područja „Srce zagorja“ u ukupnom iznosu od 24.493,74 eura, dotacija Vatrogasnoj zajednici Grada Pregrade u iznosu od 86.400,00 eura i dodijeljena financijska sredstva po javnom natječaju za finaciranje programa i projekata organizacija civilnog društva od interesa za opće dobro u ukupnom iznosu od 22.400,00 eura, te državni arhiv u Varaždinu 308,98 eura i političke stranke za razdoblje od 1-6/2026 u iznosu od 1.836,00 eura.
Rashodi za nabavu nefinancijske imovine
Rashodi za nabavu nefinancijske imovine iznose 1.885.113,55 eura, a sadrže rashode za nabavu proizvedene i neproizvedene dugotrajne imovine u iznosu 1.584.649,25 eura i dodatna ulaganja u nefinancijsku imovinu u iznosu 300.464,30 eura.
Nabava dugotrajne imovine u izvještajnom razdoblju u iznosu od 1.584.649,25 eura odnosi se na kapitalnih ulaganja u imovinu Grada, a se odnosi na projekte: Izgradnja Biološkog bazena u Pregradi, Izgradnja pomoćno igralište pri NK, Dom za starije. 
Dodatna ulaganja u nefinancijsku imovinu u ukupnom iznosu od 300.464,30 eura odnosi se na modernizaciju nerazvrstanih cesta na području Grada iz 2025. godine.
POSEBNI IZVJEŠTAJI:
Izvještaj o zaduživanju na domaćem i stranom tržištu novca i kapitala

Na dan 30.06.2026. Grad Pregrada se zadužio na domaćem tržištu novca i kapitala u ukupnom iznosu od 700.000,00 eura na ime kreditnog zaduženja kod Privredne banke Zagreb za realizaciju projekta Modernizacija nerazvrstanih cesta u iznosu od 500.000,00 eura i Izgradnja pomoćnog igrališta pri NK u iznosu od 200.000,00 eura.
Izvještaj o korištenju proračunske zalihe 

Ukupan iznos planiran za korištenje tijekom 2025. godine iznosi 10.000,00 EUR, a može se koristiti za nepredviđene troškovi ili hitne potrebe. Iskorištena sredstva u iznosu od 500,00 eura utrošena su za sanaciju štete na krovištu obiteljske kuće Novak Krunoslava uslijed olujnog nevremena 27. ožujka 2026. godine
Izvještaj o danim jamstvima i plaćanjima po protestiranim  jamstvima

U predmetnom razdoblju nije bilo izdavanja jamstva ni plaćanja po protestiranim jamstvima.

Predlaže se Gradskom vijeću Grada Pregrade da razmotri i prihvati prijedlog Polugodišnjeg izvještaja o izvršenju proračuna Grada Pregrade za razdoblje od 01.01. – 30.06.2026. godinu  s ostalim aktima u privitku.

Goran Vukmanić                                                                                                                       
PREUZELA PREDSJEDNICA GRADSKOG VIJEĆA:
U Pregradi, dana ______________

____________________________
 Davorka Filipčić

